Dara & The Gang

Dara & The Gang ialah sebuah siri drama web televisyen Malaysia 2024 arahan Zul Huzaimy terbitan Wiranusa Corporation Sdn Bhd. Ia dibintangi oleh Shasha Abedul, Erysha Emyra, Arena Wan dan Chubb-E. Drama ini memulakan tayangan perdana di Tonton pada 15 Julai hingga 12 Ogos 2024.

Sinopsis
Kenakalan Dara (Shasha Abedul), Busu (Erysha Emyra) dan Bedah (Arena Wan) ini telah menyebabkan mereka sangat terkenal dalam kalangan orang kampung. Terutamanya Dara, yang mendapat gelaran ‘Dara Gangster’ yang diberikan oleh Wan Saari (Apit Wan Lebo) kerana nampak Dara sedang bermain mercun dan secara tidak sengaja menyebabkan motosikal Pak Imam terbabas ke dalam parit. Sejak insiden itu, nama ‘Dara Gangster’ terus melekat di mulut penduduk kampung! 

Namun, kehadiran Rizal (Chubb-E), seorang posmen yang kacak, telah menjadi titik permulaan bagi Dara untuk membuka buku baharu dan berubah perangai menjadi lebih sopan. Kenakalan Dara menarik perhatian Rizal dan tanpa disedari dia telah jatuh hati kepada Dara.

Pelakon
 Shasha Abedul sebagai Dara
 Arena Wan sebagai Bedah
 Erysha Emyra sebagai Busu
 Chubb-E sebagai Rizal
 Natasha Sass sebagai Wan Konah
 Reza Hasbi sebagai Khalil, Abang Dara
 Cat Farish sebagai Pak Mat, Ayah Dara
 Enot sebagai Mak Minah, Ibu Dara
 Kak Girl sebagai Wan Gayah
 Apit Wan Lebo sebagai Wan Saari
 Hamdan Ramli sebagai Pak Majid
 Ana Lopez sebagai Mak Dah
 Mohd Afiq Fikri Firdaus sebagai Pak Jalal
 Ady Mohammad sebagai Ustaz Maliki
 Alya Fadzil sebagai Mak Eton
 Hilman Alef sebagai Kapal
 Firdaus Ghufran sebagai Arman
 Aini Zafirah Sahak sebagai Maryam
 Muhamad Syazreen Haqem sebagai Sood